Saya mau tau Sejarah dari Tanjung Harapan, Afrika Selatan. Jelaskan dalam bahasa melayu

Tanah di sekitar tanjung didiami orang-orang peribumi "Khoikhoi" yang membuat petempatan sebelum perpindahan orang-orang Bantu ke sini dari seawal alaf pertama sebelum Masihi.

Eudoxos dari Kyzikos, seorang pengemudi diraja Raja Ptolemaios VIII di Mesir dipercayai merupakan orang pertama yang mengenai kebarangkalian berlayar mengelilingi benua Afrika semasa kembali pulang dari kelananya di tanah India: angin kuat dari Teluk Aden membawanya jauh ke pesisiran timur benua Afrika di mana beliau menemukan suatu bangkai kapal aneh, apa yang diceritakan dari penduduk setempat dan rupa bentuk kapal tersebut membuat beliau menyimpulkan bahawa kapal ini datang dari Gades (kini Cádiz di Sepanyol). Maka, beliau pun cuba mengulangi apa yang diusahakan pelayaran kapal ini: beliau cuba bertolak dari Gades menuju selatan pesisiran barat benua Afrika, walau bagaimanapun kesukaran persekitaran memaksanya patah balik ke Eropah. Beliau membuat percubaan sekali lagi namun nasibnya tidak diketahui, namun ia dapat disimpulkan bahawa beliau terkorban dalam pelayaran ini sama ada dalam perjalanan pergi mahupun kembali dari titik itu (sepertimana yang difikirkan Plinius yang Tua).